มันนี่ทูเดย์
นางศศิธร พงศธร กรรมการผู้จัดการใหญ่ ธนาคารแลนด์ แอนด์ เฮ้าส์ เปิดเผยว่า
25 เม.ย. 2558

ธนาคารแลนด์ฯสนนาโนไฟแนนซ์
นางศศิธร พงศธร กรรมการผู้จัดการใหญ่ ธนาคารแลนด์ แอนด์ เฮ้าส์ เปิดเผยว่า ขณะนี้มีบริษัทการเงิน 2 รายที่ได้รับใบอนุญาตทำธุรกิจนาโนไฟแนนซ์มาเจรจาชวนให้ธนาคารเข้าถือหุ้นใหญ่ เพราะต้องการต้นทุนการเงินจากธนาคารที่ถูก โดยยอมรับว่าธนาคารสนใจจะเข้าร่วมธุรกิจนาโนไฟแนนซ์ เพราะมีผลตอบแทนสูงจากการที่กระทรวงการคลังกำหนดอัตราดอกเบี้ย 36% ต่อปี โดยอยู่ระหว่างการพิจารณาเลือกเป็นผู้ถือหุ้นใหญ่เพียงบริษัทเดียวเท่านั้น
สั่งสรรพากรคุมเข้มใบกำกับภาษีแวต
นายสมหมาย ภาษี รมว.คลัง เปิดเผยว่า ได้มอบหมายให้กรมสรรพากรปิดช่องโหว่ใบกำกับภาษีมูลค่าเพิ่ม (แวต) เนื่องจากตามกฎหมายหากผู้ประกอบการไม่ออกใบกำกับภาษีให้กับผู้ซื้อสินค้า แต่เก็บไว้และนำไปขายให้กับบุคคลอื่นที่ไม่มีการซื้อขายจริงจะถูกดำเนินคดีทางอาญา หากมีการควบคุมอย่างมีประสิทธิภาพจะทำให้รายได้ในปีงบประมาณ 2559 เพิ่มขึ้นกว่า 10%
ที่ผ่านมาได้หารือกับกองทุนการเงินระหว่างประเทศ (ไอเอ็มเอฟ) ถึงแนวทางการเพิ่มประสิทธิภาพการจัดเก็บรายได้ของไทย โดยข้อมูลของไอเอ็มเอฟพบว่า ปัจจุบันการจัดเก็บภาษีแวตหายไป 14% จากเป้าหมายที่ควรจะเก็บได้ ต่ำกว่ายุโรปที่การจัดเก็บแวตหายไปกว่า 17%